Sacrosanctæ Dei æcclesiæ in honore Dei et sanctorum apostolorum Petri et Pauli dicatæ, quam regere videtur donnus Maiolus abba. Ego Fulcherius et uxor mea Alactruidis donamus aliquid de rebus nostris, quæ sunt sitæ in pago Lugdunensi, in agro Animiacense, in fine Novæ Villæ; videlicet quicquid in ipsa villa visi sumus habere: hoc sunt curtili, campi, exitus et regressus, totam ad integrum nostram hereditatem, cum omni franchisia, eo tenore, ut quandiu viserimus teneamus et possideamus; post nostrum vero discessum, ad supradictum locum perveniat, nemine contradicente. Qui autem contradicere presumpserit, omnino non valeat vindicare quod repetit, sed coactus auri libras X componat, et postea firma et stabilis permaneat, cum stipulatione subnixa. S. Fulcherii et uxoris [ejus] Alactrudis, qui donaverunt et firmare rogaverunt. S. Jarentonis. S. Azonis. S. Teonis S. Ascherici. S. Ascelini. S. Otulfi. Data per manum Arboldi, presbiteri, feria II, mense martio, regnante Conratdo rege.